jkorsvik/nowiki_second_scrape_merged huggingface dataset:
Reuschhalvøya

Reuschhalvøya er ei stor halvøy som skjærer seg vestover mellom Bjørnfjorden og Smeerenburgfjorden i nordøst, Sørgattet i nordvest og Magdalenefjorden i sørvest, i Albert I Land på nordvestre Spitsbergen, Svalbard.  Halvøya er kupert med fjell og isbreer. Den avgrenses av Smeerenburgbreen i øst. I vest utgjør Knattodden og Bluffodden halvøyas nes. 

Området er en del av Nordvest-Spitsbergen nasjonalpark. Det ble kartlagt under Den norske nordhavsexpedition 1876–78, hvor professor Georg Ossian Sars var med. Det er (fra nord mot vest) en tidligere britisk hvalfangststasjon fra 1600-tallet i Scheibukta, og rester av norske fangstanlegg ved Bluffodden, Bjørnhamna og Knattodden. Området er oppkalt etter den norske geologen Hans Henrik Reusch (1852-1922). 


== Referanser ==


== Eksterne lenker ==
Danskøya-Amsterdamøya-Magdelenefjord - kart og beskrivelse av området. Rolf Stange, Spitzbergen.de.
Reuschhalvøya Stadnamn i norske polarområde, Norsk polarinstitutt
Gambela (region)

Gambela eller Gambela Hizboch - også stavet Gambella - (amharisk: ጋምቤላ) er en av ni regioner (kililoch) i Etiopia, som ble etablert 1996 da den nye, etnisk baserte føderale inndelingen ble innført. 
Regionhovedstaden er Gambela, som er den eneste byen i regionen. Regionen hadde 306 916 innbyggere ved folketellingen i 2007. Regionen omfatter anuakfolkets tradisjonelle leveområder, og de utgjør 21 prosent av regionens befolkning. 46 % er nuere.
Gambella nasjonalpark ligger her.


== Kilder ==
Flags of the World: Gambella (Ethiopia) Besøkt 12. oktober 2018
Hoelhalvøya

Hoelhalvøya er ei stor halvøy som skjærer seg vestover mellom Engelskbukta i sør og Magdalenefjorden i nord, i Albert I Land på nordvestre Spitsbergen, Svalbard.  Halvøya er kupert med fjell og isbreer. Den avgrenses av Sjubreen i øst. I vest ligger neset Magdalenehuken.

Området er en del av Nordvest-Spitsbergen nasjonalpark. Det ble kartlagt under Den norske nordhavsexpedition 1876–78, hvor professor Georg Ossian Sars var med. Det er en gammel og mye besøkt nederlands gravplass på Gravneset, som stammer fra hvalfangertiden på 1600-tallet. Nesten 20.000 mennesker besøker dette kulturminnet årlig, og det utsettes for stor slitasje. Området er oppkalt etter den norske geologen og Svalbardforskeren Adolf Hoel (1879-1964). 


== Referanser ==


== Eksterne lenker ==
Danskøya-Amsterdamøya-Magdelenefjord - kart og beskrivelse av området. Rolf Stange, Spitzbergen.de.
Hoelhalvøya Stadnamn i norske polarområde, Norsk polarinstitutt
Harar (region)

Harar (amharisk: ሐረሪ) er en av ni regioner (kililoch) i Etiopia, som ble etablert 1996 da den nye, etnisk baserte føderale inndelingen ble innført. Den tilhørte tidligere provinsen Hararghe.
Regionhovedstaden er Harar, som er den eneste byen i regionen. Regionen hadde 183 344 innbyggere ved folketellingen i 2007, hvorav 99 321 bodde i Harar. Regionen omfatter hararifolkets tradisjonelle leveområder; de største folkegruppene er oromoer (56,41 %), amharer (22,77 %) og harari (8,65 %).
Byen Harar regnes som den fjerde helligste byen i islam (etter Mekka, Medina og Jerusalem), og har verdens største konsentrasjon av moskeer: 82 moskeer og 102 andre helligsteder. Gamlebyen og den gamle bymuren er også et verdensarvsted.
Reinsdyrflya

Reinsdyrflya er ei stor halvøy som skjærer seg østover mellom Nordishavet i nord og Liefdefjorden i sør, i Albert I Land på nordvestre Spitsbergen, Svalbard. Halvøya er kupert med fjell og isbreer i vest, men helt flat med tundra i den dominerende østenden. Den avgrenses av Paradisbreen i vest. Det avgrensende neset i øst er Velkomstpynten. 

Området er en del av Nordvest-Spitsbergen nasjonalpark. Det ble kartlagt under Den norske nordhavsexpedition 1876–78, hvor professor Georg Ossian Sars var med. Det er en gammel og mye besøkt nederlandsk gravplass på Gravneset, som stammer fra hvalfangertiden på 1600-tallet. Nesten 20.000 mennesker besøker dette kulturminnet årlig, og det utsettes for stor slitasje. Området er oppkalt etter den norske geologen Adolf Hoel (1879-1964). 


== Referanser ==


== Eksterne lenker ==
Reinsdyrflya Stadnamn i norske polarområde, Norsk polarinstitutt
Oromia

Oromia (amharisk: ኦሮሚያ ክልል) er en av ni regioner (kililoch) i Etiopia, som ble etablert 1996 da den nye, etnisk baserte føderale inndelingen ble innført. 
Regionhovedstaden er Adama, andre viktige byer er Debre Zeit, Dembidolo, Jimma, Nekemte og Shashamane.  Regionen hadde 27 158 471 innbyggere ved folketellingen i 2007. Regionen omfatter oromoenes tradisjonelle leveområder, og de utgjør 87 prosent av regionens befolkning.
Germaniahalvøya

Germaniahalvøya er ei stor halvøy som skjærer seg østover mellom Bockfjorden i øst og Liefdefjorden i nord, i Haakon VII Land på nordvestre Spitsbergen, Svalbard. Halvøya er kupert med fjell og isbreer i vest, men helt flat med tundra i øst (Roosflya). Den avgrenses av Monacobreen i vest. Det avgrensende neset i øst er Roosneset. 

Området er en del av Nordvest-Spitsbergen nasjonalpark. Området er oppkalt etter landet Tyskland. 


== Referanser ==


== Eksterne lenker ==
Germaniahalvøya Stadnamn i norske polarområde, Norsk polarinstitutt
Tigray (region)

Tigray (amharisk: ትግራይ ክልል) er en av ni regioner (kililoch) i Etiopia, som ble etablert 1996 da den nye, etnisk baserte føderale inndelingen ble innført. 
Regionhovedstaden er Mekeli. Regionen hadde 7 070 260 innbyggere ved folketellingen i 2020. Regionen omfatter tigreanernes tradisjonelle leveområder, og de utgjør 96 prosent av regionens befolkning.  
Etter den eritreisk-etiopiske krig 1998–2000 ble Etiopia pålagt å avstå landområder i denne regionen til Eritrea.
For meg fins ingen kjærlighet

«For meg finns ingen kjærlighet» er en roman av Margit Sandemo fra 1982. Originalens tittel er «För mig fins ingen kärlek». Den gikk først som roman i de nordiske utgavene av ukebladet Hjemmet. Romanen omhandler Ellen Ingsvik, som er gift med en narkotikahandler. Da hun avslører ham og hans nettverk, blir hun jaget av hovedmennene bak ham. Ellen flykter og tar navnet Gerd Hansen. Hun var i utgangspunktet en kjent kunstner innen vevnad, men må legge denne karrieren på hyllen. Mange år etter denne hendelsen, innhenter fortiden Ellen. Hun rømmer til Island med en venninne og to fra politiet, som skal beskytte henne, men Svarten, som hovedmannen bak narkonettverket heter, er på vei til Island han og, med det formål å drepe Ellen. Hun på sin side opplever også kjærligheten på Island. Romanen ble i 1983 utgitt som bok nr 14 i serien «Margit Sandemos beste føljetonger».


== Utgivelser i utvalg ==
«Margit Sandemos beste føljetonger nr 14», Bladkompaniet 1983 ISBN 82-509-1259-4
«Margit Sandemos beste dobbeltbok», Schibsted 2005


== Kilder ==
«Kjære Margit», Bladkompaniet 1994
Tigray

Tigray kan være

Tigray (region) i EtiopiaTo folkegrupper i Etiopia og nabolandene, og deres språkTigrinja-tigré
som snakker Tigrinja (språk)
Tigre-folket
som snakker Tigré
Petter Bakke

Petter Bakke (født 23. november 1975) er en tidligere norsk fotballspiller (forsvar) og nå fotballtrener fra Bærum. 
Han har tidligere spilt for Sogndal, Løv-Ham, Nest-Sotra og Åsane IL. Han arbeidet i 2010 som daglig leder og hovedtrener for 2.-divisjonslaget Nest-Sotra,, og stiftet deretter firma som selvstendig næringsdrivende fotballtrener. Han er bror til tidligere Brann-spiller Marcus Bakke.
Han spilte totalt 64 seriekamper for Sogndal og skårte 6 mål.


== Referanser ==


== Eksterne lenker ==
(en) Petter Bakke – Transfermarkt
Domenico Alberti

Domenico Alberti (1710–1740) var en italiensk sanger, cembalist og  komponist fra senbarokken, som i dag er mest kjent som opphavet til musikkbegrepet «alberti-bass».
Domenico Alberti studerte sang med Antonio Biffi og komposisjon med Antonio Lotti. 
Alberti var i sin samtid framfor alt kjent som sanger, og akkompagnerte ofte seg selv på cembalo. I 1736 var han venetiansk utsending til Spania, der han blant annet imponerte den kjente kastratsangeren Farinelli. 
Alberti skrev flere serenader etter librettoer av Pietro Metastasio, en rekke arier og rundt 36 sonater for cembalo, hvorav 14 er bevart. I sonatene anvendte han stort sett en teknikk som har fått navnet alberti-bass: gjentatte arpeggier der de enkelte tonene i akkordene vanligvis slås i rekkefølgen dypeste, høyeste, midterste, høyeste tone. Som komponist regnes Alberti i dag som relativt ubetydelig, men mange komponister plukket opp ideen med alberti-bass, og teknikken ble et viktig element i klassisismen.
Eksempel på albertibass i Mozarts Pianosonate, K 545):


== Referanser ==


== Kilder ==
Guido Piamont: «ALBERTI, Domenico», treccani.it. Dizionario Biografico degli Italiani - Volume 1 (1960).  Hentet 31. juli 2022. 


== Eksterne lenker ==
(en) Fritt tilgjengelige noter av Domenico Alberti i International Music Score Library Project
Dire Dawa

Dire Dawa (amharisk ድሬ ዳዋ) er den nest største byen i Etiopia og ligger på grensen mellom Oromiaregionen og Somaliregionen. Dire Dawa er en av landets to autonome storbyområder, og hadde 342 827 innbyggere ved folketellingen i 2007.
Byen ble grunnlagt 24. desember 1902 som stasjonsby for Harar på den nye jernbanelinjen mellom Addis Abeba og Djibouti. Harar selv ligger for høyt til at jernbanetraseen kunne gå innom byen. Elven Dachatu, som kan gå tørr i tørketiden, danner grensen mellom byens gamle og nye bydeler.Innbyggere er oromoer (46,08 %), somaliere (24,24 %), amharer (20,09 %), gurage (4,54 %) og andre 5,05 %.
Byen er et industrielt sentrum, med flere markeder. Det er omfattende handel med kaffe og skinn. Byen har også jernbaneverksted, tekstil-, sement- og næringsmiddelindustri.
Det er en landbrukshøgskole her. Haramayauniversitet ligger i Alemaya, ca. 40 kilometer fra Dire Dawa. Aba Tenna Dejazmach Yilma internasjonale lufthavn ligger 1 km nord for byen.


== Referanser ==


== Eksterne lenker ==
Offisielt nettsted 
(en) Dire Dawa – kategori av bilder, video eller lyd på Commons
VM i snøbrett 2012

VM i snowboard 2012 ble arrangert 10.-19. februar 2012 i Oslo Vinterpark (Tryvann Vinterpark/Wyllerløypa). 240 deltakere fra cirka 35 land deltok, og mesterskapet hadde to konkurranseformater, slopestyle og halfpipe. I tillegg var det en quarterpipe-konkurranse i Holmenkollbakken som åpning på finalehelgen.
Oslo ble i 2010 tildelt VM i snowboard av det internasjonale snowboardforbundet og Ticket to Ride (TTR) (verdensserien). Verdensmesterskapet ble ikke arrangert i regi av Det internasjonale skiforbundet (FIS), som arrangerer Verdensmesterskapet i snøbrett.Mesterskapet ble produsert for TV av NRK, og Øyvind Pettersen, Jørn Veberg, Petter Rydeng Ellingseter og Colin McMahon vant fagprisen beste grafikk/vignett/VFX for serien under Gullruten 2012.


== Resultater ==


=== Menn ===


=== Kvinner ===


== Referanser ==


== Eksterne lenker ==
Hjemmeside
Etiopias regioner

Etiopias regioner, som er det øverste undernasjonale forvaltningsnivået i Etiopia, består siden 2021 av elleve etnisk baserte regioner (flertall kililoch, entall kilil), og to autonome byregioner rundt de to største byene Addis Abeba og Dire Dawa. 
Fram til 1991 fantes en annen inndeling, i 13 provinser. Antall regioner økte fra 9 til 11 i 2020/21.
Regionene er videre inndelt i 68 soner. Den videre inndelingen er i woreda og til sist i et kommunenivå kalt kebele. 


== Referanser ==
Woreda

Woreda eller Wereda (amharisk ወረዳ) er et administrativt forvaltningsnivå i Etiopia. 
Landet er delt inn i 11 regioner, deretter 68 soner, deretter de om lag 500 woredaene og under disse et landsbynivå kalt kebele. Noen få woreda er ikke del av sin Sone, men har en autonom status. Noen få woreda er basert på historiske grenser og inndelinger, men de fleste er av nyere dato. Gera- og Gomma-woredaene i Oromiaregionen er for eksempel basert på historiske småkongedømmer. 
Siden 2002 har woredaene fått økte bevilgninger og flere forvaltningsoppgaver overført fra Etiopias sentrale myndigheter.


== Eksterne lenker ==
Regional maps of Ethiopia at UN-OCHA
States of Ethiopia at Statoids
Sarah Selmer

Sarah Selmer (født 1. august 1972 i Oslo) er en norsk forfatter. 
Hun har utgitt fem diktsamlinger. Den siste er I dødeboka utgitt i 2019. Hun er utdannet litteraturviter fra Universitetet i Oslo, og debuterte med diktsamlingen Svimmel i 2000.


== Bibliografi ==
Svimmel (lyrikk), 2000, Tiden Norsk Forlag
Brytningsanomaliene (lyrikk), 2008, Gyldendal Norsk Forlag
Retiro (lyrikk), 2011, Gyldendal Norsk Forlag
Tjue (lyrikk), 2016, Gyldendal Norsk Forlag


== Referanser ==


== Kilder ==
Presentasjon av Sarah Selmer i Forfatterkatalogen på Forfattersentrums nettsider


== Eksterne lenker ==
Bergens Tidende om Brytningsanomaliene
Ratatosk om Brytningsanomaliene og Svimmel
Dagbladet om Svimmel
Georg Braathe

Georg Braathe (født 15. desember 1903 i Høland, død 23. mai 1968) var en norsk friidrettsutøver (langdistanseløp). Han representerte Søndre Høland IL, og fra 1933 osloklubben IK Tjalve. 
Braathes beste internasjonale plassering var på 10 000 meter under EM i friidrett 1934 i Torino i Italia. Han vant seks norgesmesterskap innen øvelsene 5 000 meter og 10 000 meter, og ble tildelt kongepokalen i 1934 etter dobbeltseire på disse øvelsene. Han forbedret den norske rekorden på 5 000 meter under NM-løpet i 1934, og ble med det den andre nordmann, etter Alf Halstvedt, under 15 minutter med tiden, 14.57,2. Rekorden fikk stå i kun én uke før Johannes Bognerud senket den med 4 sekunder.Han holdt den norsk rekorden også på 10 000 meter, med tiden 31.40,8, fra et løp i Stockholm i september 1933. Rekorden stod til august 1936, da Odd Rasdal løp fire tidels sekund fortere.


== Medaljer i norske mesterskap ==


== Referanser ==
Gul potetrøyksopp

Vanlig potetrøyksopp (Scleroderma citrinum) er en giftig potetrøyksopp i Schreodérma-slekta. Den kan ligne på noen av artene i eggrøyksopp-slekta, bortsett fra at den er hardere og kjennes tyngre i hånden og er lys gul til lys brun med oppsprekkende, skjellet overflate.


== Utbredelse ==
Soppen vokser i parker, hager, skoger og andre steder med nok jord. Den er mest utbredt nord i Trondheim og Sogn, men finnes også i sørligere kyststrøk, gjerne i sandig skogsjord.


== Referanser ==


== Eksterne lenker ==
(en) Vanlig potetrøyksopp i Encyclopedia of Life 
(en) Vanlig potetrøyksopp i Global Biodiversity Information Facility 
(no) Vanlig potetrøyksopp hos Artsdatabanken 
(sv) Vanlig potetrøyksopp hos Dyntaxa 
(en) Vanlig potetrøyksopp hos Index Fungorum 
(en) Vanlig potetrøyksopp hos MycoBank 
(en) Vanlig potetrøyksopp hos NCBI 
(en) Kategori:Scleroderma citrinum – bilder, video eller lyd på Wikimedia Commons 
(en) Scleroderma citrinum – galleri av bilder, video eller lyd på Wikimedia Commons 
Scleroderma citrinum – detaljert informasjon på Wikispecies
Kladd

Kladd er et ord og et konsept som betegner en foreløpig versjon eller et utkast av en skapelse, ofte mangelfull og upolert. Ordet kommer fra lavtysk, egentlig i betydningen «smussflekk», beslektet med klatt.I utformingen av det ferdige dokumentet gjør forfatteren en rekke forbedringer og endringer: 

utvikle en mer sammenhengende tekst
organisere tanker
forklare eksempler og ideer
skape glidende overganger
underbygge sentrale argumenter / poeng
gjøre rede for sentrale ideerI en bok som ble populær på 1950-tallet, The Elements of Style, beskrev forfattere Strunk og White en kladd (det første utkastet) som en mindre redigert versjon av det endelige utkastet. I boken sier Strunk og White: «Det første prinsippet ved sammensetning er å forutse eller bestemme formen på hva som skal komme samt forfølge den formen.» Denne formen er utkastet som til slutt blir det ferdige arbeidet.
Senere presenterte Peter Elbow i boken Writing Without Teachers et helt annet syn på å utforme kladder i skriveprosessen. Han beskrev sin holdning til skriveprosessen som: «Skriving er en måte å ende opp med å tenke noe du kunne ikke ha begynt ut å tenke.» Ifølge Elbow er formålet med å bruke flere kladder en aktiv del av skriveprosessen, og må ikke sees på som en lineær prosess, men som en helhetlig del av arbeidet. Kladden blir dermed ikke et halvferdig, tilsynelatende unyttig dokument, men snarere en meget viktig del av skriveprosessen.
Enten blir brukt som opprettelsen av et mindre redigert endelige produktet (Strunk og White) eller som et verktøy under forprosessen (Elbow), er det å utforme en nødvendig scene for forfatteren i skriveprosessen. I å skape et utkast er forfatteren i stand til å bevege seg inn i en endring (revisjon).


== Referanser ==
Potetrøyksopper

Potetrøyksopper (Scleroderma) er en soppeslekt med 6 forskjellige arter. 
Potetrøyksoppene er mest vanlige i skog og på åpne marker, ved kysten, i veikanter og på beitemarker. De er lave sopper med brun- og gulaktige farger. En type potetrøyksopp er vanlig potetrøyksopp.


== Referanser ==


== Eksterne lenker ==
(en) potetrøyksopper i Encyclopedia of Life 
(en) potetrøyksopper i Global Biodiversity Information Facility 
(no) potetrøyksopper hos Artsdatabanken 
(sv) potetrøyksopper hos Dyntaxa 
(en) potetrøyksopper hos Index Fungorum 
(en) potetrøyksopper hos MycoBank 
(en) potetrøyksopper hos NCBI 
(en) Kategori:Scleroderma (fungus) – bilder, video eller lyd på Wikimedia Commons 
Soppen er «giftig» i normlisten for soppkontrollører. (2022) Fagmykologisk råd på vegne av Norges sopp- og nyttevekstforbund.
Skipsvrakene på Batteristranda

Skipsvrakene på Batteristranda er to skipsvrak som ble funnet 
Batteristranda på Langestrand i Larvik i august 2007. Dette skjedde i forbindelse med utgravingen av tomt for det nye Farris Bad hotell. Den 5. september samme år ble vrakene flyttet til Øvre Verksgård på Langestrand.


== Byggeår og skipstype ==
Norsk Sjøfartsmuseum tok prøver av treverket, og fant at det klinkbygde skipet har materialer fra år 1700, mens det kravellbygde har treverk fra våren 1728. Det er trolig at skipene har fraktet jern og malm til/fra Fritzøe Jernverk som holdt til i dette området – noen hundre meter lenger nord. 


== Oppbevares i Farris ==
Den 6. november 2008 ble begge skipene senket i Farris – i området der man antar at den såkalte Fresjeborgen raste ut for over 350 år siden. Her skal de oppbevares inntil videre.
Vrakene har fått navnene Batteristranda 1 og 2 i Riksantikvarens kulturminnebase.

		
		
		
		


== Eksterne lenker ==
(en) Skipsvrakene på Batteristranda – kategori av bilder, video eller lyd på Commons 
(no) Batteristranda 1: «Skipsvrakene på Batteristranda». Kulturminnesøk. Riksantikvaren – Direktoratet for kulturminneforvaltning. 
(no) Batteristranda 2: «Skipsvrakene på Batteristranda». Kulturminnesøk. Riksantikvaren – Direktoratet for kulturminneforvaltning.
Monoftongering

Monoftongering, også kalt «diftongforenkling», er et lingvistisk fenomen med tyngdepunkt i Nord-Østerdal og langs svenskegrensa på østlandet, det vil si at fenomenet er spredt utover dette men at det ikke gjelder like sterkt overalt. Det går ut på at en diftong utvikler seg til monoftong.


== Eksempler ==
Det vanligste er at ord som stein blir til sten og at aust blir til 'øst'. Mer drastiske eksempler er at ord som nei blir til næ eller at veit blir til væt (eller den svært utbredte vet).


== Referanser ==
Odd Rasdal

Odd Rasdal (født 6. juli 1911, død 4. mars 1985) var en norsk langdistanseløper innen friidrett. Han spesialiserte seg på 10 000 meter. Han representerte Turn og Idrettsforeningen Viking fra Bergen.
Under Sommer-OL 1936 i Berlin ble han nummer ni på 10 000 meter med tiden 31.40,4 minutter. Samme plassering fikk han to år etter under EM i friidrett 1938. Han ble norsk mester på distansene 5000 og 10 000 meter i årene 1937, 1938 og 1939, og i terrengløp fem år på rad fra 1935 til 1939. Han vant tre kongepokaler på rad i årene 1937, 1938 og 1939 for trippelseirene disse årene.Hans pesonlige rekord på 10 000 meter var 31.02,4 minutter, satt i Oslo, september 1939. Han satte norske rekorder på både 3-, 5- og 10 000 meter.
Etter karrieren ble han styremedlem i Norges Friidrettsforbund på 1950-tallet. I 1971 mottok han Kongens fortjenstmedalje i gull.


== Medaljer i norske mesterskap ==


== Referanser ==


== Eksterne lenker ==
(en) Odd Rasdal – Olympedia 
(en) Odd Rasdal – Sports-Reference (OL-resultater – arkivert) 
(en) Odd Rasdal – Track and Field Statistics
Relasjoner mellom Mali og Russland

Relasjoner mellom Mali og Russland (russisk: Российско-малийские отношения) utgjør det bilaterale forholdet mellom Mali og Russland.


== Relasjoner i sovjettiden ==
Sovjetunionen anerkjente Malis uavhengighet den 7. juli 1960, og diplomatiske relasjoner mellom de to landene startet 14. oktober 1960. Som følge av Mali-føderasjonens kollaps og den franske støtten til Senegal, knyttet Modibo Keïta, den første presidenten av Mali, sterkere bånd til Sovjetunionen. I 1961 signerte de to landene handels- og kulturpakter, og Sovjetunionen lovet Mali lån og annen hjelp, blant annet kjøp av to Ilyushin Il-18 passasjerfly for Air Mali. Som en del av den undertegnede kulturpakten sendte Russland sirkusartister, sportstrenere og et fotballag til Mali.Keïta ble byttet ut med Moussa Traoré efter et statskupp i 1968. Traoré forbedret relasjonene til Frankrike og andre vestlige land, selv om Mali forble avhengig av Sovjetunionen for å væpne og trene militærvesenet sitt. Omtrent 50 sovjetiske instruktører ga våpen-, artilleri- og fallskjermtrening til Malis militærvesen, og trente alle dets piloter. Sovjetunionen forbedret også Armée de l'Air du Mali-basen i Mopti, og brukte ved enkelte anledninger maliske flystriper hvor nødfly kunne lande.


== Forholdet til Den russiske føderasjon ==


=== Diplomatiske bånd ===

16. januar 1992 anerkjente Mali Den russiske føderasjon som en etterfølger til Sovjetunionen. Russland har en ambassade i Bamako, og Mali har en ambassade i Moskva. Den nåværende russiske ambassadøren i Mali er Anatolij Pavlovitsj Smirnov, som presenterte sine akkreditiver til presidenten av Mali den 4. november 2005. Den nåværende malisiske ambassadøren i Russland er Bréhima Coulibaly, som presenterte sine akkreditiver til den russiske presidenten Dmitry Medvedev den 16. januar 2009.


=== Politiske bånd ===
I 2003 fra 30. april til 1. mai holdt Alexander Makarenko, direktør for Afrika-departementet i det russiske utenriksministeriet møter med N.L. Traore, generalsekretær i ministeriet for utenriksaffærer og internasjonalt samarbeid i Bamako.
I 2005 møtte Anatoly Safonov, en særlig representant for internasjonalt samarbeid i kamp mot terrorisme og organisert kriminalitet, sitt motstykke i Mali fra 25. til 28. januar.


== Referanser ==


== Eksterne lenker ==
(russisk) Dokumenter om forholdet mellom Mali og Russland fra det russiske utenriksministeriet
Amur Khabarovsk

Amur Khabarovsk (russisk: Амур Хабаровск) grunnlagt 1966 er et profesjonelt ishockeylag fra Khabarovsk som spiller i Kontinental Hockey League. Amur Khabarovsk spiller sine hjemmekamper på Platinum Arena. 


== Eksterne lenker ==
Offisielt nettsted 
(en) Amur Khabarovsk – kategori av bilder, video eller lyd på Commons
Severstal Tsjerepovets

Severstal Tsjerepovets er et profesjonelt ishockeylag fra Tsjerepovets, Vologda oblast i Russland. De spiller i Kontinental Hockey League.
Laget ble grunnlagt i 1956 under navnet Stroitel Tsjerepovets. Navnet ble endret til Metallurg Tsjerepovets i 1959 og fikk sitt nåværende navn i 1994, etter stålselskapet Severstal, som sponser klubben.


== Meritter ==
Pajulahti Cup (2): 2000, 2006


== Eksterne lenker ==
Severstal Cherepovets offisielle nettside
HC Bolzano

L'Hockey Club Bolzano (tysk Hockey Club Bozen) er en italiensk ishockeyklubb som kommer fra byen Bolzano, Sør-Tyrol.


== Historie ==
Det er det mest suksessfulle laget i historien til den italienske ishockeyligaen, med 18 mesterskap.


== Eksterne lenker ==
Offisielt nettsted 
(en) HC Bolzano – kategori av bilder, video eller lyd på Commons
Smiehagen tunnel

Smiehagen tunnel er en motorveitunnel på europavei 6 i Frogn kommune i Akershus, en snau kilometer syd for Nordbytunnelen. Tunnelen er 923 meter lang, og betjener bare sydgående retning med to felt på E6, nordgående trafikk passerer i vegskjæring over kollen som tunnelen går igjennom.


== Referanser ==


== Se også ==
Veitunneler i Norge
Undersjøiske veitunneler i Norge